Красивите проститутки на грозния артист\n13.02.2016 - Пиза\n"Аз съм грозен, но животът е хубав!" Така говори за себе си Анри дьо Тулуз-Лотрек (1864-1901) - художникът, роден в богато аристократично семейство в Южна Франция. Родителите му са първи братовчеди - факт, който вероятно е причина за крехкото му здраве, допълнително влошено от две падания със счупване и на двата му крака. Той престава да расте, ръстът му си остава метър и половина.\nЗа тази драма напомня изложбата в Пиза "Тулуз-Лотрек. Светлини и сенки от Монмартър" (до 14 февруари). В нея са събрани 180 творби (плакати, рисунки, избрани платна, литографии) от авторитетни френски и международни държавни и частни колекции. За пръв път в Италия се представя една от най-пълните сбирки с негови графични творби. Мащабът и значимостта на експозицията се оценяват именно в нейната цялост. Темите и персонажите са толкова разнообразни, че само съпоставянето им дава идея за тяхната стойност.\nНадарен с природен талант и учил в академия, Тулуз-Лотрек заминава за Париж. След като физическите недъзи не му позволяват да се посвети на други дейности,\nизкуството се превръща в бягство\nза него. В бохемската среда на Монмартър артистът познава залеза на импресионизма, възхищава се на Дега, на цветовете на Гоген и на Ван Гог, с когото е приятел, вижда фовистите и символизма, ар нуво и японското изкуство. Без да принадлежи към никое от тези течения, той улавя елементи от всяко от тях и ги прибавя към своя оригинален стил.\nПо-голямата част от представеното в тази експозиция препраща към френската столица. Художникът винаги е искал да разкаже за своя собствен, а не за идеалния Париж. Неговият свят е населен с екстравагантни и живописни персонажи, нарисувани с наситени, ярки цветове, които те посрещат още в първата зала. "Звездите - светлини и цветове на Монмартър" е посветена на обитателите в прочутия квартал. През октомври 1889 г. се открива кабарето Мулен Руж и става център на нощния парижки живот. Тулуз-Лотрек веднага се сдобива със запазена маса. Там рисува - бързо, понякога дори грубо - всички знаменити посетители и изявяващите се на сцената звезди.\nОще с първия си плакат на танцьорката Луиза Вебер - "Ла Гулю" ("Лакомницата") печели изключителен успех. Той се влюбва в нейната арогантна енергия, а чувството не го напуска с години, дори и когато славата й залязва. Със своята червена блуза на точки Луиза танцува кадрил и с вдигнатия си крак докосва по навик цилиндрите на седналите на масите господа. Лотрек продължава да излага в галерии, но разбира, че бъдещето му е в литографията, с която може да съпровожда Париж към новия век.\nДруги кабарета също привличат вниманието на художника - в "Японски диван" танцува Жана Аврил, вероятно\nот артиста. Това личи от по-малко карикатурния начин, по който я рисува, меланхолична и никога вулгарна. Поразен е от невротичния чар на тънкото й тяло, от нейното изпълнение в транс със затворени очи. Покорен е и от ироничната грация на певицата Ивет Гилбер ("Ивет Гилбер") с черните ръкавици и нос на Пинокио.\nЛотрек налага своя синтетичен и оригинален карикатурен инстинкт. Там е и мощната фигура на певеца Аристид Брюан с червения шал и черната шапка ("Аристид Брюан в "Амбасадор"). А подобно на приятеля си Дега Тулуз-Лотрек също обича нощта и светлините на рампата, превръща в образ уловения театрален миг. Привилегирован зрител, той представя моменти от спектакъла, който гледа. Преследва актьорите и зад кулисите или през антракта. На тази негов страст е посветена секцията "Театърът, операта и авангардният спектакъл". Чрез театъра художникът разширява погледа си към света. Понякога двете реалности се смесват и танцьорки от кабаретата се превръщат в актриси в авангардни комедии.\nРежисьорите търсят художници, за да им направят програмите, плакатите, сценографиите. Авангардното театрално течение влияе на развитието на декоративните изкуства. Лотрек рисува персонажи от различни театри, включително от Комеди Франсез или "Театр либр", където представя Сара Бернар като Федра от едноименната драма на Расин. Прави и серия от 13 портрета, вдъхновени от 24 изображения на актьори от японския театър "Кабуки". Именно театърът позволява на Тулуз-Лотрек да задълбочи карикатурния си поглед към човека. Актьорът, поради своята професия, е склонен към преувеличение, а художникът улавя по възхитителен начин тази негова характерна черта. Обръща погледа си и към "спектакъла", създаван от зрителите в залата, ложите, фоайетата. Там се играе комедията на социалното благоприличие, на която Тулуз-Лотрек е един от най-брилянтните интерпретатори ("Голямата ложа").\nОт началото на 1890 г. артистът\nсе посвещава на рекламната графика\nза популяризирането на литературни произведения, музикални текстове и търговски продукти. Навлизаме в света на секцията "Големият рекламен агент" чрез илюстрации на най-различни предмети. И тук в основата е невероятното майсторство в рисунката като главен изразен елемент. Новият климат в Париж от последните години на ХIX век предоставя на автора широко поле за действие. Той се интересува от различни техники - маслени бои, акварел, пастел - с намерението да приближи изкуството към всекидневния живот. Открояват се плакатите La Chaine Simpson, рекламиращ известна за времето си марка на вериги за велосипеди, и "Конфети" - цветни и леки хартиени конфети, заменили тежките и опасни гипсови, употребявани преди тях.\nКолкото е безмилостен в описанието на светлините на Монмартър, толкова Тулуз-Лотрек е внимателен и почти нежен, когато се докосва до сенките - проститутките от бордеите, в които и той самият живее като гост. Залата с "Бордеи" (Maison closes) побира 11 цветни литографии "Те" (Elles). Художникът набляга на умората на проститутките, тяхната меланхолична интимност, както и на всекидневните им жестове като миене или ресане на косата ("Жена, която се реши"). "Той уважава тези дребни нещастни жени, не гледа на тях като на еротични обекти", казват съвременниците му. Проститутките често са спящи, погълнати в мислите си, обикновено в гръб, рядко гледат пряко зрителя. Еротизмът е повече в обкръжаващите ги предмети, отколкото в самите фигури.\nНезависимо от високото качество на "Те" липсата на търговски успех ги разпокъсва и литографиите се продават отделно. Но Тулуз-Лотрек гледа винаги доброжелателно с око и четка към тези дами. Тук особено силно е влиянието на японските печатни графики на Хокусай и на творбите на Дега. В портретите на Лотрек се забелязва вкус към фотографския кадър, внимание към детайлите и физиономията на човешкото тяло. Той обича светлите тонове. Смятан е за новатор в цветната литография: илюстрира албуми, литературни произведения, музикални текстове, смесвайки графика и живопис. Сътрудничи на най-важните френски списания от епохата.\nсъсипан и отслабнал от алкохола\nартистът се връща към ранните си теми. Финалната секция - "Страсти", събира литографии и рисунки на различни теми, понякога обединени в групи, друг път самостоятелни. Художникът се забавлява да покаже селска разходка, пътуване с кола. Циркът и клоуните го връщат в детството. Скъп спомен от това време са и конете, тъй като ездата е част от аристократичното възпитание на Тулуз-Лотрек. С литографията "Жокеят" той се връща към любимите си конни надбягвания. В други графики се появяват амазонки, файтони, кучета. Особено забавна е шеговитата серия от менюта, рисувани по време на срещи, чиито участници често стават герои от карикатури. Преобладават обаче самотни и тъжни фигури, свидетелства за душевната криза на художника, починал малко преди да навърши 37 години.\nЗа хората от Монмартър той си остава истинска знаменитост. Обичта е взаимна, защото в картините му непрекъснато се появяват заведенията и най-вече бордеите на квартала. А певиците и танцьорките, които иначе биха отишли в небитието, остават в колективното съзнание.\n"Той е безмилостен наблюдател, чиято четка не лъже", споделя известен журналист, негов съвременник. Повече от всеки друг Тулуз-Лотрек успява да опише цвета на едно поколение, истинския живот в бохемския Париж -- "града на светлината" от края на XIX век. Затова художникът е наречен "душата на Монмартър".


Мажоретки, "Българе" и Тех парад през май в Шумен — KMETA.bg - ПОРТАЛЪТ НА БЪЛГАРСКИТЕ ОБЩИНИ\nМажоретки, "Българе" и Тех парад през май в Шумен\n03 май 2017, 20:00\nШумен Водещи История и култура България Култура\n[caption id="attachment_119379" align="aligncenter" width="2592"] Заместник-кметът на община Шумен Найден Косев[/caption]\nНад 50 са централните събития, с които в Шумен ще бъдат отбелязани майските културни празници тази година, чиято кулминация е на 11 май – Деня на Шумен.\nЗа мероприятията в богатия културен календар през месец май в града днес на пресконференция разказа заместник-кметът на община Шумен Найден Косев.\nМайските празници в Шумен започват на 8 май със спектакъла „Осмото чудо“ на ансамбъл „Българе“, който ще се състои на 8 май от 19,00 часа в Драматично-куклен театър „Васил Друмев“. Следват честванията за Деня на Европа 9 май. На 10 май Шумен ще се включи в Европейската нощ на литературата. От 18,00 до 22,00 часа пред театъра и читалищата „Тодор Петков“ и „Стилиян Чилингиров“ ще има четения на текстове от български и европейски автори.\nДенят на Шумен 11 май ще започне с литургия, която ще бъде отслужена от Варненско-Великопреславския митрополит Йоан.\nЗа втора поредна година 11 май ще е неучебен, в училищата в общината ще се проведе урок по родолюбие.\nОт 10,00 часа ще започне парад на мажоретни състави от Шумен, който ще завърши пред сградата на общината. Там от 10,30 часа ще се състои ритуал по издигане на знамената на България и Шумен.\n„След повече от 8 години в Шумен ще ни гостува делегация от Дебрецен, водена от заместник-кмета по култура на града. Връзките между Шумен и унгарския град не са прекъсвани в годините, но не са били и официални“, каза Найден Косев. Той допълни, че освен от Дебрецен, официални гости на Шумен ще бъдат и представители на администрацията от румънския град Браила.\nДелегациите ще присъстват и на тържествената сесия на Общинския съвет, на която ще бъдат връчени наградите на Шумен в сферата на културата.\nОт 10,00 часа в парка до общината ще бъде подреден музей на открито, а в библиотеката ще се открие изложба от картини, графики, фотоси и плакати на тема „Българската държава в художественото слово и образ“.\nВ 11,30 часа около площад „Освобождение“ ще бъде открита забавна занималня за най-малките жители на Шумен. „Аниматори ще играят с децата, ще се проведе викторина, ще има музикални, танцови изпълнения“, обясни Найден Косев.\nПразничната програма на 11 май ще завърши с концерт на пл. „Освобождение“, в който участие ще вземат ансамблите „Мадара“, „Луди млади“, мажоретки, хип хоп съставът „Емоушън“, групата за съвременни танци от Варна „Електра“, танцовата формация „Елика“ от Пловдив, новата група на Стефан Диомов „Петте сезона“. След изпълненията ще има заря.\nНовото, което ще се състои тази година е мащабен техно парад с участие на Дива Вокал и DJ Светльо, DJ Филип и DJ Диас. Парадът ще започне с шествие на 11 май, когато от пл. „Кристал“ ще тръгне платформа с озвучителната техника и част от участниците в техно парада. Платформата ще обиколи кварталите на града. От 16,00 часа техно парадът продължава пред площада на читалище „Добри Войников“, след което ще се насочи към парк „Кьошкове“, където любителите на електронната и техно музиката ще могат да й се наслаждават до зори.\n„Постарали сме се така да организираме събитията, за да има по нещо за шуменци от всички възрасти“, каза Найден Косев.\nКултурните празници продължават и след официялни Ден на Шумен.\nНа 13 май от 10,00 до 18,00 часа в парка до сградата на общината РИМ-Шумен и гости от страната ще представят музейни анимации, чиято кулминация ще е от 21,00 часа, когато шуменският и габровският музей ще представят спектакъла „Не ходи там след залез слънце“.\nСъщо на 13 май от 11,30 часа на бул. „Славянски“ ще има парад на ретро автомобили, а водачите им ще направят демонстрации със своите возила между ул. „Карел Шкорпил“ и Военния клуб.\nНа 20 май Шумен ще се включи в Европейската нощ на музеите, като входът за всички музейни експозиции в града ще бъде свободен от 16,00 до 24,00 часа.\nДенят на славянската писменост 24 май ще започне с концерт на фолклорни състави от 9,15 часа на пл. „Кристал“. След това ще бъде изпратен Випуск 2017, а от 10,15 от „Кристал“ до сградата на Военния клуб ще се проведе шествие. От 11,00 часа пред сградата на община Шумен местни състави ще изнесат концерт, а по същото време в Драматично-кукления театър „Васил Друмев“ ще бъдат връчени наградите на Шумен в сферата на образованието.


Свеж авокадов сос със сметана и лайм - MyWholesome.Life\nАвтор: Петя Публикувано на: 25.09.2021 в категории Дресинги, маринати, и сосове подходящи за кето, Кето рецепти\nАвокадов сос със сметана и свежа нотка на лайм и пресен магданоз – това е днешното ми кето предложение. Този сос е отлично допълнение към всяка салата, основно или сандвич и ще ти помогне да добавиш полезни мазнини в менюто си.\nКак се приготвя този свеж авокадов сос\nПриготвянето на авокадовия сос е елементарно – просто сложи всички съставки в купата на малък кухненски робот и блендирай до получаване на еднородна кремообразна консистенция. За целта можеш да използваш и обикновен пасатор или пък да намачкаш авокадото и чесъна и смесиш всичко с вилица или бъркалка.\nЗа какво може да се използва готовият сос\nГотовия авокадов сос използвам най-често като допълнение към голямата си салата от листни зеленчуци, която винаги присъства на трапезата ми. Но не само! Този сос отлично се съчетава и с основното – използвам го за пиле, риба и дори субпродукти! Сосът може да замести и майонезата в сандвича или омлетената палачинка, или да послужи като дип за нарязани на пръчици зеленчуци. Въобще, веднъж щом го опиташ, ще разбереш, че това е една универсална комбинация, която можеш да използваш по всевъзможни начини.\nАко идеята за Свеж авокадов сос със сметана и лайм ти допадне и решиш да я пробваш, сподели с мен, като оставиш коментар по-долу, или ме отбележиш в снимките си с @WhooolesomeLife или #WhooolesomeLife във Фейсбук или Инстаграм\nТърсиш ли още идеи за дресинги и сосове, подходящи за кето хранене? Ще ги откриеш ТУК. А рецептите с авокадо са събрани ТУК.\nСвеж авокадов сос със сметана\nАвтор: Петя Ястие: Сосове и дресингиКухня: Кето, Нисковъглехидратна, ЮжноамериканскаТрудност: Лесна\n1/2 бр. лайм, само сока\n1 с.л. накълцан див лук, пресен или сушен\nСложи всички съставки в кухненски робот или чопър и блендирай добре. За целта можеш да използваш и пасатор.\nДобави към салата, месо, риба… или използвай като сос за сандвич.\nРазмер на порцията45 грама\nРазмер на порциятаКалории79.6\nМазнини 7.2г 12%\nОбщи въглехидрати 2.4г 1%\nНетни въглехидрати 1.4г\nПротеини 1.1г 3%\nавокадо лесно сос южноамериканска кухня


Преди & След: Компактен гардероб - Comfort.bg\nНачало › Интересно › Направи си сам › Преди & След: Компактен гардероб\nВижте как е трансформиран този вграден компактен гардероб. Подредбата в него може да Ви даде някои идеи как да организирате своя гардероб или дрешник така, че да съберете в него всички необходими дрехи и аксесоари, като запазите интериора спретнат и подреден.\nПретъпкан, неподреден и нефункционален, гардеробът в спалнята е скрит зад плъзгащи се врати. Той не е особено широк, затова целта е пространството да се използва максимално, за да се съберат всички вещи. Същевременно вещите трябва да са подредени така, че необходимата дреха или аксесоар да са на ръка разстояние. В старата подредба дрехите са окачени върху лоста на монтираната за стената закачалка, а чантите и обувките са натрупани отдолу.\nЗавески вместо врата\nСтандартните плъзгащи се врати спестяват място, тъй като се отварят настрани, но за този малък гардероб те пречат, тъй като блокират средния сектор на помещението. Затова вратите са заменени със завеси, окачени на корниз от външната страна на гардероба.\nСектори по размери\nТъй като една закачалка очевидно не е достатъчна, собствениците са добавили допълнителна система за организация на вещите. Тъй като те искат да съберат разнообразни вещи – ризи, обувки, панталони, чанти, аксесоари, са създадени сектори за различните размери и форми. От едната страна на системата се съхраняват на рафтове сгънати дрехи и обувки по чифтове, а от другата страна са закачалките на два реда. Редовете трябва да са на разстояние поне 90 сантиметра, за да могат да се окачват не много дългите дрехи и аксесоари.\nЗакачалки за ред\nСекторите за сгънати дрехи са част от подвижен аксесоар с рафтове, който е окачен върху лоста. Секторите са с различни размери, за да се съхраняват и обувки по чифтове. Аксесоарът може лесно да се премести, тъй като не е монтиран върху стената на гардероба.\nДобре е да организирате дрехите си според цветовете, за да ги намирате по-лесно. Според интериорните дизайнери най-добре е да не препълвате гардеробите си на повече от 75%, тъй като така е по-лесно да намирате желаните дрехи, дрехите се мачкат много по-малко, а и има възможност да добавяте нови вещи, без да се налага да махате стари.\nКуки за чантите\nДобавете куки за съхранение на чантите и аксесоарите – шалове, колани и прочее. Завъртете ги така, че да ги съхранявате компактно, но достъпно.\nЛампа за гардероба\nАко гардеробът няма окабеляване и контакт за електричество, както този на собствениците на дома, могат да се добавят лампи на батерии, които да се включват при необходимост. Те се залепват за тава или за стените, в зависимост от това къде е най-необходима тяхната светлина.\nОбувките са поставени в прозрачни кутии, за да се вижда добре съдържанието. Ако се използват непрозрачни кутии, в предната част могат да се изрежат прозорчета или да се поставят лепенки със съдържанието.\nАксесоари за рафта\nАкрилните аксесоари за рафтовете дават възможност пространството да се обособи на сектори, за да се съхраняват много повече вещи. Аксесоарите се захващат директно за ръбовете на рафтовете, на желаното разстояние един от друг.\nгардероб, трансформация, интериор, аксесоари


Фигура Funko Pop! WWE - Diesel | Ozone.bg\nКолекционерска фигурка Pop! на Kevin Scott Nash известен от Световната федерация по кеч с псевдонима си Diesel. Фигурките Funko Pop! са най-популярните продукти на Funko!\nКолекционерска фигурка Pop! на Kevin Scott Nash известен от Световната федерация по кеч с псевдонима си Diesel. Фигурките Funko Pop! са най-популярните продукти на Funko! Всяка е официално лицензирана и опакована в специална картонена кутия с прозрачна предна част. Приблизителната им височина е 9-12 cm и са изработени от винил.


На учители и ученици « 91 Немска езикова гимназия\nНа проведената през април 2012 г. в град Варна 44-та Национална олимпиада по химия и опазване на околната среда учениците от 91. НЕГ постигнаха много добри резултати.\nУченикът от 9 А клас Илиан Гуляшки спечели златен медал и първо място в България за неговата възрастова група. Ученичката Румяна Григорова от 12 Ж клас получи оценка отличен 5.75 и е на 13 място за 12 клас в България . Другите двама участници – Глория Дундакова от 9 Г клас и Мартин Величков 11 Д клас също се представиха достойно.\nДори концертът по случай 50-годишнината на една от иконите на родната музика Веселин Маринов, провел се в зала 1 на НДК, не можа да засенчи пъстрия празник на българската младеж, чийто свидетел стана зала 3. Усмивки, веселба и хора, облечени в най-невероятни костюми, бяха символите на Fasching 2012. Карнавалът, организиран от учениците на признатата за най-елитна гимназия в България – 91 НЕГ, е една от най-старите традиции на училището и се провежда всяка година, а началото й датира толкова отдавна, че вече е емблематична за неговите възпитаници.\nВсъщност, думата Fasching е немска и се свързва с началото на Великите пости в християнските държави. В Германия събитието се провежда всяка година, а хората се събират и започват да танцуват и пеят по улиците, маскирани по най-различни начини. Пренасяйки шарения маскарад и на българска земя, ежегодно учениците от ХI клас на Немската гимназия в София определят тема и място на събитието, а на сцената се изявяват редица талантливи млади танцьори, певци или актьори, както и гост звезди, допринасящи за прекрасното настроение. Организаторите раздават и награди под формата на статуетки за своите съученици в категориите “Принц” и “Принцеса”, “Спортист” или “Заек”.\nНо дотук с историята. Какво всъщност се случи в четвъртък вечер в Националния дворец на културата и какви спомени остави събитието на своите гости?\nСъс звучното си заглавие FaschingЪ, което насочваше към темата, а именно българската култура и традиции, празникът и тази година успя да привлече хиляди, които се бяха струпали пред входа още от ранен следобед. Уреченият час настъпи и в 16.30 вратите бяха отворени, а половин час по-късно залата вече се пръскаше по шевовете. Сякаш от нищото на видеопаната от двете страни на сцената бе пуснат клип със заглавие “Знаеш, че си българин, когато…”, който бе съпроводен от музиката на двама младежи с китари от сцената. Внезапно светлината угасна и миг по-късно една от най-талантливите певици на гимназията Йоана Йотова изпълняваше “Йовано, Йованке”. Шоуто бе започнало. Многобройните, патриотично настроени зрители изпаднаха в еуфория, но изненадите тепърва предстояха.\n“На маймуни ни обърнахте, бе, да ви вземе дяволът с маскари! Булгар, булгар!” Нямаше и най-малка доза съмнение, че тези думи излязоха звучно от устата на Бай Ганьо, който бе една от звездите на вечерта. Още по-голяма бе изненадата, когато на сцената се появи и Алеко Константинов, който размени няколко реплики със своя герой. Докато шестимата водещи се опитваха да си вършат работата, Ганьо правеше типичните си жестове и им предлагаше парфюми, а малко по-късно му се наложи да си тръгне в името на едно по-културно шоу.\nСлед като бе обявен победителят в категория “Зайченцето бяло”, осмокласникът Инсу Чой излезна доволно да си прибере наградата, а с последвалото изпълнение от група “Vulture” на песента “Дюн” на “Б.Т.Р.”, празникът продължаваше. Междувременно погледът на случайно попаднал в зала 3 минувач различи над 200 различни костюми, маски и патриотични облекла. Архитектът Георги Събев бе избрал да прекара вечерта си по малко по-различен начин и късметът му го отведе при стотиците млади ентусиасти. “Не съм виждал нищо подобно, събитието е невероятно. Явно все още има надежда за българската младеж”, заяви щастлив той и потъна в тълпата. В този момент пък бе обявено кой е спортистът на гимназията за изминалата година и това логично бе Стефан Велков от IХ клас, който от години се състезава в юношеските формации на Славия и е твърд титуляр в националния отбор.\n“Блажени години, рокендролът беше млад” – припомняха си двама от водещите Георги и Даниел първия си Fasching преди 4 години. А след тях група “Soundwave” показа, че тази музика всъщност никога не остарява, и разби публиката с хитове на “Guns`n`roses”.\nДойде ред да бъде обърнато внимание и на учителите, които вече години наред превръщат Немската гимназия в училището с най-голям потенциал в България. Както всеки път, те отново се забавляваха заедно със своите възпитаници. Първа получи наградата си преподавателката по изобразително изкуство Златка Райкова, символ на доброто настроение в гимназията вече години наред. След нея пък победата си извоюва и един от представителите на немския легион учители – младият г-н Йоренд. Останали щастливи от тези признания, двамата се върнаха на местата си в ложите.\nПод звуците на китарите на група “Instead” всички в залата бяха въодушевени и настървено търсеха някой от фотографите на събитието, за да запечатат със снимка екстравагантните си дрехи. Дванадесетокласникът Николай Вълков пък имаше своя собствена арена на изява и в един от ъглите на залата правеше страхотни фотоси на най-запомнящите се момичета и момчета. Още след края на FaschingЪ той поздрави организаторите за прекрасно свършената работа, а сниманите от него веселяци ще имат какво да показват в социалните мрежи в следващите дни.\nЕдин от емблематичните за вечерта моменти настъпи, когато група “Scorned” и Мария Попова от ХI клас шокира всички с метъл изпълнение на фолк хита на Галена и Гъмзата “Неудобни въпроси”, което се хареса дори повече от оригиналния вариант на песента. Дойде мигът слава и за водещия Пирин Маринов, от години известен като разбивач на женски сърца, да си получи статуетката с надпис “Опасен чар”. След него и Андрей Димитров сподели своите начини за привличане на вниманието на нежния пол, цитирайки любимите си реплики. В добро настроение Натали Стефанова от IХ “Ж” клас заяви: “Чувствам се страхотно, всичките ми приятели са тук и не съм очаквала да се забавлявам толкова.” През това време танцовият състав “Diva Dance” представи прекрасната си хореография и спечели много фенове. Облечен като Шапкаря от “Алиса в страната на чудесата”, Боян Арсов пък прибра за трети пореден път наградата за костюм на бала и се превърна в един от талисманите на събитието.\nТова бе и повратната точка на концерта, а след нея на сцената започнаха да се изреждат най-големите звезди, които довършиха публиката със страхотни изпълнения. Първо, нашумялата вече рок група “42″, съставена предимно от дванайсетокласници, разтърси залата с новото си авторско парче и последвалото “Студио X” на Слави Трифонов и “Ку-ку бенд”. Младите музиканти обаче не спряха дотук, защото последва “Клетва” на “Щурците”, а вокалът Никола Кърджиев отново впечатли с гласа си. Изпратени под бурните аплодисменти на тълпата, групарите от “42″ се настаниха удобно на местата си в залата, а клавиристът на бандата Никола Николов въодушевено сподели: “Невероятно е да свирим на Fasching-а всяка година, преживяването е неописуемо, обичаме този празник!”\nИзненадите на организаторите не спираха, а еуфорията настъпи с пристигането на гост изпълнителите от ОГИ23, с които залата изпадна в делириум. “Добър вечер, дано е вечна!”, крещяха екзалтирани около подиума тийнейджърите и припяваха текстовете на любимите си хитове заедно с групата. И когато всички си мислеха, че това е кулминацията на вечерта, дойде редът и на великия учител по география Григор Димитров да изнесе своята реч пред любимите си ученици, стоейки гордо до българския трибагреник. Известен с патриотичното си сърце и безграничната си любов към родината, той е един от символите на 91 НЕГ вече четвърт век, а завършвайки с думите “Да живее България!” не развали традицията си да впечатлява и тази година. Накрая Димитров силно запя “Горда Стара планина…” и цялата зала изригна с химна на Република България, а мнозина се просълзиха в този драматичен момент.\nПрограмата продължи с изпълнението на “Жива рана” на Никола и Ина от ХII клас, а после групата “Колера” също се изяви с няколко метъл хита.\nЧасовникът удари 21.00 и краят вече се усещаше. Бе време да бъдат обявени победителите в категорията “Принц и Принцеса на Fasching 2012″ и след класическото драматично забавяне водещият Георги Иванов най-после изрече имената на Георги Гюров и Йоана Димова, които бяха бурно аплодирани от своите съученици. Организаторите пък отдадоха заслуженото и на завършващия випуск 2012 и признаха Момчил Дренски от ХII “Д” клас за “Българин от старо време”, връчвайки му статуетката. “Като човек, който през цялото време бе зад сцената, мога да кажа, че се виждаха лицата на много въодушевени ученици. Разбира се, организацията бе трудна, но определено си заслужаваше и всичко мина по вода заради усилените подготовки”, категорична бе една от организаторките Лора Петкова.\n“Мой стих, в теб открих някога надежда, мой ден, светъл ден, пак ми я върни” – завърши празника с прекрасния си глас Мария Попова и FaschingЪ-т приключи. И тази година той донесе щастие, силни емоции и най-вече надежда. Надежда за нещо по-добро. Надежда, че новото българско поколение притежава национално самосъзнание, обича родното и се гордее с произхода си. Надежда, че има млади хора, които искат да постигнат нещо голямо и да се развиват в положителна насока в името на едно по-добро бъдеще за страната ни.\nКолкото до самия празник – за някой той бе първи, за някой може би последен, но породи еднаква радост и възхищение у всички. Въпреки организацията да става все по-трудна с всяка изминала година, едно е сигурно – Fasching-ът ще остане завинаги във фолклора на Немската гимназия в София.\nПреглед на статията във вестник “Дума”\nСрещата ни с президента Плевнелиев\nРая Енчева, 11 клас\nИзвестният празник Presidents’ Day в САЩ намери своето отражение и в живота на ученика от немската. Американското посолство в София не пропусна да отблежи празника с арт конкурс по темата, давайки ни правото да се спрем на който български или американски президент си пожелаем. Но ако за рисунките си можехме да използваме в краен случай снимкови материали и портрети от интернет пространството, то за оригинални, актуални и интересни рисунки и снимки ни трябваше модел. И по-точно модел в лицето на Росен Плевнелиев. Пък и изглежда по-редно. Българи сме, нека все пак популяризираме нашия президент.\nУчителката ни по английски, която ни осведоми за конкурса, се погрижи да ни уреди час за посещение в президентството. Поканиха ни да отидем там във вторник, 21-ви февруари, 11 часа. Трябваше да сме се изкъпали, сресали, да не сме пушили цигари преди това, камо ли трева. Трябваше да сме облечени прилично, да не сме с изцапани дрехи и да миришем на хубав парфюм. Момичетата бяха инструктирани да не носят прекалено много грим, нито прекалено малко, а момчетата трябваше да сложат колан, за да не им висят дънките така, че да виждаме с какъв цвят бельо са.\nCouch T ни даде една чаша (mug за невежите) по дизайн на бивши възпитаници от немската и трябваше да я опаковаме подобаващо. Чашата играеше роля и на подарък, и на рекламен материал. Учителката ни даде един от своите прекрасни листове за писмо и надписахме невероятна картичка за г-н Плевнелиев. Завършихме я с “May the force be with you .“ Да, учениците от немската са епични и не, няма начин да не му е харесала.\nВълнението, че ще видим президента на Република България, примесено с радостта от това, че изпускаме училище, ни караше да се чувстваме супер. Влязохме през входа, минахме през проверката на охранителите, единият от които приличаше много на Пол Маккартни, и после ни посрещна една елегантно облечена дама. Започна турът ни из сградата, от която повечето от нас бяха виждали само гвардейците отвън, маршируващи на всеки кръгъл час. Е, сега обаче ги виждахме отвътре. Минахме през по-голямата част от кабинетите и залите. Видяхме залата, в която президентът чете прочувствената си новогодишна реч, видяхме стаята, в която се водят пресконференции, както и тази, в която преговорите се провеждат в интимна обстановка само от двама души (стаята „На четири очи“). Видяхме много, разказаха ни много, снимахме много.\nОфисът на президента обаче остана пълна загадка за нас, както и самият той. Не го видяхме. Нацъкахме безброй снимки на символите на България, портрети на герои, закачени по стените или поставени като украшения по рафтовете на етажерките, но за съжаление, не видяхме този, който се предполага да бъде живият символ на нашата страна.\nНе мисля, че се натъжих, не ме беше грижа чак дотам, но определено се разочаровах. Бях повече от убедена, че няма да нарисувам него. Представих си как президентът ни, както и цялото ни правителство, бродят като призраци из красивите кабинети; без да се опитват да направят добро впечатление на младите хора. Но пък какво от това? Все пак беше просто един арт конкурс, а и момичетата имахме късмета да бъдем проверени от една истинска рок легенда, която ни посрещна на входа с думите „ Дами, първо трябва да минете през мен“.\nПосещение в дома за сираци „Свети Николай” в с. Нови хан\nАлександър Детев, 11 Клас\nНа 7 Април 2012 г. група ученици от гимназията, водени от преподавателката по английски език госпожа Виолета Цонева, посети дома за сираци „Свети Николай” в с. Нови хан. Връчихме 462 лева лично на йеромонах Йоан (отец Иван), които събрахме, продавайки рецепти за коледни сладкиши, сурвачки, картички и др. на коледния базар, организиран от посолството на Федерална република Германия през декември 2011 г. Неслучайно решението беше да се дарят пари именно за тази кауза. Повече от 20 години отец Иван приютява сираци, социално слаби и всички останали, които имат нужда от подслон. В дома в момента живеят 162 души, от които 72 деца. Всеки обаче има своите задължения – майките работят в обора или на полето, манастирът има свой готвач, децата ходят на училище, а самият отец ги учи също да четат и пишат. За децата отец Иван е учител, а за много от тях и единствен родител. Всяко дете се обръща към него с „деди”. Когато той каже нещо, то се изпълнява, а когато прегърне децата, техните очи се изпълват с щастие. Всъщност приютът по-скоро прилича на общност, която е изпълнена с уют и в която всеки си знае мястото. В момента отец Иван настанява семейства от Нови хан в къщи, които е закупил в село Якимово, близо до Лом. Там той ги учи как да засаждат зеленчуци в дворовете си и как да ги отглеждат. По време на посещението ни в приюта пристигна бус със закуски, камион с мебели и група бизнесмени, които дариха средства. Отец Иван сподели с нас: „Сам човек нищо не може да направи, благодарение на такива като вас го има и това място тук”. Той ни заведе и в обора, за да ни покаже животните там.\nНакрая всички си тръгнахме усмихнати, а отец Иван се зае с ежедневните си задачи в манастира. На 67 години той изглежда изпълнен с енергия и желание да прави добро. Обеща, че на 26-ти април с по-големите деца от приюта ще дойде на ежегодния Fasching на гимназията. Поредното пътуване, което ще осъществи, за да зарадва хората, за които се грижи.\nПосещение в Полша по проекта „ Другите и ние” от програмата „ Коменски”\nИрина Христова, 11 Г клас\nБългари, поляци, немци, датчани – макар и от различни националности – всички ние сме хора и споделяме много общи черти. Да узнаем какви – точно това е нашата цел в проекта “Коменски”.\nВъпреки че поляците и немците, с които се срещнахме в началото на март в полския град Сталова Вола, привидно не се различават от средностатистическия български младеж, ние установихме, че светогледът и разбиранията им не съвпадат изцяло с нашите.\nОт немската група научихме, че социалната система в Германия е много по-добра, изискванията към дисциплината на учениците – безкомпромисни, а организационните способности на преподавателите им – впечатляващи.\nМного по-ясна представа успяхме да получим за поляците, виждайки ги в собствената им среда. Архитектурата, храната и обичаите им ни разкриха много за същността на поляка. Особено силно впечатление ни направи силната им религиозност – еженеделно посещават черква, почитат паметта на починалите и поддържат храмовете на вярата си в отлично състоянието.\nДа се гледат снимки и да се слушат разкази за Краков, Сандомиерз и другите полски градове, които посетихме, не е достатъчно, за да се пресъздадат преживяванията ни по тези места. Според мене много по-важна от архитектурните детайли, интересните музеи и историческите паметници е атмосферата, която се усеща в полския град – колоритният полски говор, надписите навсякъде, дори мразовитият въздух, като че ли е по-особен, някак си… по-полски.\nНе без отпечатък в съзнанието ни останаха и легендарни места като концентрационния лагер “Аусшвиц”, замъка на царете “Вавел” и солната мина “Виличка”.\nНесъмнено да се потопим в полската култура и история, е несравнимо изживяване, но също така е и неотделима част от процеса по опознаване на полските ни партньори. И трите групи имахме задачата да представим градовете и училищата си, както и да обсъдим общите европейски ценности и социалната система в родните си държави. Това ни помогна изключително много да проумеем, че проблеми има не само в собствената ни страна и че можем да се поучим от другите.\nУбедена, че говоря от името на всички участници в проекта, ще кажа, че времето, прекарано в Полша, беше колкото ползотворно, толкова и вълнуващо. Заедно с германците вникнахме в ежедневието на полските ученици, забавлявахме се, както те се забавляват, и положихме основите на приятелства, които се надяваме да поддържаме и в бъдеще.\nСреща с журналиста Иван Жиков\nДимитър Танев, 11 В клас\nНа 05.03.2012 г. от 7:40 часа група от около 30 ученици – фенове на футболния отбор ЦСКА София, заедно с учителите Виолета Цонева и Григор Димитров, се срещнаха със спортния журналист Иван Жиков, който е бивш възпитаник на гимназията.\nТой бе пътувал с отбора на ЦСКА на специалния им турнир в Либия през февруари и бе дошъл да разкаже на учениците за преживяванията си там. Срещата започна с обяснение за обстановката във вече демократична Либия. Г-н Жиков разясни обстойно положението в страната –дружелюбното отношение на либийците, сравнително запазената инфраструктура на държавата и голямата мръсотия. Интересен бе фактът, че много либийски граждани са станали жертва на радостната стрелба след премахването на режима на Кадафи. Журналистът сподели, че футболистите на ЦСКА са били пазени от много войници, но това не им попречило да се снимат заедно с някои от либийските си фенове. От показания снимков материал се видя, че игрището, на което се е провел турнирът, е в отлично състояние. Иван Жиков разказа и за невероятната атмосфера по трибуните на стадиона.\nЖурналистът бе изпратен с овации от учениците, които започнаха деня си по възможно най-добрия начин – с разказ за любимия клуб.\nДебютантка на Виенския бал София 2012\nЗа тринайсета поредна година през февруари в София се проведе традиционният Виенски бал. Той започна в столичния хотел Шератон в 20:00 часа с много блясък и светкавици от журналистическите апарати, които попиваха грацията и елегантните вечерни тоалети на българските и чуждестранните гости.\nПо традиция участниците в бала са единайсетокласници от 18. СОУ „Уилям Гладстон”. Тази година обаче организаторите, съвместно с нашия хореограф Ваня Рошкова, решават да изпратят покани и към учениците от 73. СОУ, 144. СОУ, 96. СОУ и 91. НЕГ. През ноември 2011 година бе организиран кастинг, на който от множество гимназисти, бяха одобрени 37 танцьори. По различни причини се получи още едно редуциране на колектива, докато не бяха посочени 14 двойки, по-късно дебютанти на бала. Всяка неделя усърдно тренирахме три танца – полонез, виенски валс и кадрил. Не мога да кажа, че беше лесно да станем синхронни и да разучим хореографията, но с усилие се справихме. Създадохме много сплотен и весел колектив, което стана и причина за постоянното хубаво настроение в залата по време на репетициите. Нашето училище се гордее с три найсетте участници от 91. НЕГ – 12 от единайсети и 1 – от дванайсети клас.\nЗа деня на самия бал – 11 февруари 2012 г., прекрасни бели рокли и елегантни фракове за нас, дебютантите, бяха предоставени от две големи модни къщи. Изключително красивите бижута, които окрасяваха нас – момичетата, ни караха да се почувстваме като принцеси! През целия ден, от обед до започването на бала, течеше трескава подготовка – грим, прически, рокли. След като облякохме костюмите за първи път, за нас започна продължителна фотосесия, благодарение на която имаме стотици снимки, уловили атмосферата на събитието. Бяха проведени няколко тренировки с оркестъра, който свиреше на живо. Последната ни тренировка беше около 17 часа, вече с костюми, когато ни беше направена и официална фотосесия. В 19 часа очаквахме трескаво включването ни в репортажа на bTV по време на централната вечерна емисия. Час по късно ние, редом с гостите, бяхме снимани от фотографите, пристигнали да заснемат събитието за някоя от известните медии. Имахме и уникалния шанс да се снимаме и със специално пристигналия от Австрия готвач, който приготвяше менюто за гостите и да разменим по няколко думи с него.\nОстатъкът от вечерта протече трескаво – с много танци в ритъма на цигулките. Освен подготвените танци, имахме и шанса да потанцуваме валс както помежду си, така и с някои известни и важни фигури. В 00:00 часа по традиция се танцуваше кадрил – забавен танц, в който участваха повече от половината гости. Дебютантите, малко изморени, потеглихме за вкъщи около 1 часа щастливи, с много емоции и широка усмивка на лицето.\nУчастието ни във Виенския бал в София ще остане за нас незабравим спомен за красива приказка в реалния живот!\nКонференция в Гърция\nИвайло Механджиев, 11 Е\nПитате се какво би могло да накара 18 души да пропътуват 800 километра с автобус до Атина в разгара на гръцката криза и по време, в което елинската столица се е превърнала в бойно поле? Отговорът е прост – Model United Nations.\nВъпреки проблемите със затворени държавни граници, които възпрепятстваха няколко делегации от различни държави да вземат участие в тазгодишната международна конференция, организирана от Deutsche Schule Атина (DSA-MUN, 20-22 октомври 2011г.), групата от 91. НЕГ успя не само да запълни местата на делегатите на Гърция, Белгия и Малта във всички комисии, но и да продължи делото на предшествениците си. За пореден път доказахме, че сме най-подготвени измежду всички останали, оправдавайки доверието на организаторите, които ни възложиха тежката задача да представляваме държавата-домакин Гърция.\nВъпреки че българите отново бяхме от малкото, пристигнали на конференцията с готови резолюции, за разлика от повечето други, които бяха приготвили само по няколко клаузи, острието на задължителното лобиране за собствената резолюция и намиране на поддръжници (Lobbying) висеше заплашително и над нашите вратове. Всъщност това е и най-високият праг, който всеки делегат трябва да прескочи по пътя към приемане на неговата собствена резолюция, понеже от общо 60 делегати във всяка комисия най-много девет успяват да станат главни нотификатори и да представят своята резолюция, още по-рядко пък се случва тя да остане непроменена. В този етап като че ли самите резолюции остават леко на заден план и нещата зависят от късмет, преговори, партньорства, уговорки и съюзи и се случва някои изключително добри предложения да не достигнат обсъждане, какъвто случай ние също имахме. Стават грешки и в самата процедура, които също ощетиха някои от нашите делегати. Все пак, независимо дали имахме късмет в процеса по одобрение на резолюциите, факт е, че в повечето комисии именно българите бяхме станали главни нотификатори.\nЗа щастие една от нашите резолюции, а именно тази на тема „Ожесточеното преследване на пределни количества енергия” от Комисията за култура и околна среда, достигна обсъждане на Генералния съвет и бе приета, а друга от гласуваните на Съвета беше с участие на един от нашите делегати.\nВ крайна сметка, благодарение на добрата подготовка на всеки един от нас и на безупречна организация от страна на нашите придружители, групата от 91. НЕГ беше една от най-успешните училищни групи, взели участие в 14-тата международна конференция DSA-MUN 2011.\nЗасаждане на дръвчета в Драгалевския манастир\nНа 2 октомври 2011 г. бивши и настоящи ученици от гимназията участваха в засаждането на дръвчета в землището на Драгалевския манастир. От името на 91. НЕГ те засадиха бук и поставиха означителна лентичка.\nТрима ученици и две учителки на среща в Берлин с президента на Федерална Република Германия\nТрима ученици и две учителки от 91. НЕГ се срещнаха в Берлин с г-н Кристиян Вулф, президент на Федерална Република Германия. Те бяха там като участници и победители в конкурс под мотото „Учителят като пример за подражание”, проведен по повод Деня на учителя 5 октомври. От около 140 изпратени истории са били избрани 40 ученици, които в екип с техните учители бяха поканени от президента на ФРГ да участват в матине на 5 октомври 2011 г. в двореца Белевю в Берлин. Покана да присъстват на срещата с президента получиха: Екатерина Латинова 9 клас и г-жа Елена Кендерова Гергана Таскова 11 клас и г-жа Сибиле Шабанска Джовани Александров 11 клас и г-жа Лилия Гюлеметова\nКристина Вукова от 12 Г клас участва в конкурса “Спасяването на българските евреи – урок за бъдещите поколения” и взе трето място\nИзтеглете есето “Спасяването на българските евреи – урок за бъдещите поколения”\nРезултати от изпита за немска езикова диплома – 2010/2011 учебна година\nТази година 95 ученици (75% от всички явили се) достигнаха ниво C1. 21 ученици (16,4%) издържаха изпита с ниво В2. 11 ученици не достигнаха във всички изпитни компоненти ниво В2. От записаните общо 134 ученици 6 не се явиха на изпита. Най-добри резултати постигнаха следните ученици: 94 т. (от общо 96) – Петя Антонова, 12 В клас и Христо Христов – 12 Г клас 92 т. – Паолина Илиева – 12 А клас, Христина Петрова – 12 В клас, Петър Иванов – 12 Г клас, Неда Нинова – 12 Ж клас 91 т. – Мила Атанасова – 12 А клас 90 т. – Димитър Димитров -12 Б клас, Мария Димитрова – 12 В клас, Ана Вълчева – 12 Ж клас, Вероника Георгиева – 12 Ж клас\nНа задължителния ДЗИ по БЕЛ през 2009/2010 учебна година средният успех е отличен 5.78.\nНа областния кръг на олимпиадата по БЕЛ Мариета Стефанова от 12 А клас се отличи с успех отличен 5.50, а Моника Георгиева Стефанова (12 Д клас) – много добър 5.25. Класираната за националния кръг на олимпиадата по БЕЛ ученичка Мариета Стефанова достойно представи гимназията и показа резултат много добър 5.09.\nВ проекта „1000 стипендии” през учебната 2009/2010 година двама ученици от 12. клас и двама от 11 клас спечелиха едногодишна стипендия.\nПрез учебната 2009/2010 година ученици (32 души) от 10, 11 и 12 клас участваха в проекта „В час с театъра: театрални семинари за ученици”.\n91. НЕГ участва в проекта на МОМН „Бъди грамотен” и организира един от дните на международна конференция на тема „Връстници обучават връстници”.\nПрез 2009/2010 учебна година 74 от всички явили се ученици от 12 клас получиха сертификат с ниво С1, 37 – с ниво В2, а 20 ученици не издържаха изпита. След направени възражения до Централата в гр. Кьолн на някои ученици бе разрешено да положат поправителен изпит само на компонента „Писмена комуникация”. На Държавния зрелостен изпит по немски език резултатите на учениците от 12 клас са много високи.\nЗа Националния кръг на олимпиадата на МОН по немски език бяха класирани 10 ученици, измежду които най-високи резултати постигнаха Тодор Германов от 11 клас и Ерик Койнов и Радина Павлова от 9 клас. На олимпиадата на Гьоте-институт за ниво В1 се представихме отлично – за 2 кръг бяха класирани 6 ученици от 10 клас, като Михаела Антонова спечели 1 място на националния кръг и участвува като представител на страната на международния кръг в гр. Хамбург.\nНай-големи успехи гимназията постигна на Третото национално плуралингвистично състезание, където спечелихме две първи места – Елиз Тахир /АЕ-НЕ/ и Симеона Милачкова /РЕ-НЕ/ и едно второ място – Петър Славов /АЕ-НЕ/.\nДоказателство за много добрата езикова подготовка на нашите ученици е фактът, че в конкурса за пълна стипендия за следване в Германия, в който бяха отпуснати само 2 стипендии за цяла България, едната бешее спечелена от наш ученик – Николай Василев от 12 клас.\nПрез учебната 2009/2010 година помощник-учител във всички випуски беше Аманда Макартър, стипендиантка на българо-американската комисия за образователен обмен Фулбрайт.\nПо покана на Американския отдел за деца и младежи на столичната библиотека петдесет ученици от 9 клас участваха в лекция за небостъргачите в САЩ. През м. септември и м. ноември 2009 г. петдесет деветокласници гледаха заедно няколко родители пиеси на английски класици във Военния театър (Агата Кристи) и в Младежкия театър (Робърт Луис Стивънсън).\nПрез 2009/2010 учебна година всички ученици от 9 клас писаха 10 съчинения, които станаха част от българо-американския проект Корпус от текстове на ученици, които изучават английски като чужд език. Това включва (1) събиране на автентични текстове, написани от ученици, (2) създаване на електронен архив от писмените работи на деветокласниците, който впоследствие (3) да се въведе в софтуер, обеспечаващ функциите, характерни за корпус – tagging, concordance, collocations, search etc. Деветокласниците участваха три месеца в международния проект за коледни картички. Заедно с осмокласниците в часовете им по изобразително изкуство те изработиха 70 картички, надписаха ги на английски език и ги изпратиха на свои връстници в Канада, САЩ, Тайланд, Русия, Полша и Тайван. Нашите ученици за пети пореден път изработиха табла с картичките, които ние получихме от училища от 7 страни, участващи в международната мрежа за образователен обмен АЙЪРН http://www.iearn.org. Деветокласниците описаха на английски език как се празнуват Бъдни вечер, Коледа и Нова година в България и през декември 2009 г. публикуваха в създаден от тях сайт творбите си http://xmas.91neg.org. Учениците от 9 А клас направиха типични новогодишни сладки от американската кухня по и проведоха благотворителна коледна разпродажба на сладкиши.\nЕдинадесетокласници участваха в международния проект Европейски съюз, където показаха много добри ораторски умения.\nНай-сериозната и отговорна проверка на знанията и уменията по английски език беше процесът на подготовка и явяване на ДЗИ по английски език. Всички 36 явили се представиха успешно на него и средният успех е отличен 5.64, но е със 7 стотни по-нисък от миналогодишния успех (5.71), което измести 91 НЕГ от второто място непосредствено след Американския колеж и сега сме на четвърто място в столицата. При трите училища, които са пред нас, има повишаване на успеха от ДЗИ по английски език, докато при нас има спад. През 2010/2011 учебна година усилията ни ще бъдат насочени към повишаване на резултатите от ДЗИ по английски език и стремеж за попадане в челната тройка.\nУчениците на НЕГ заеха първите места в окончателното класиране на многоезичното състезание, в което участвахме за трети път..За първи път на гимназията ни участва в олимпиада по английски език. В училищния кръг се прикрепихме към Първа английска гимназия и от 91 НЕГ в него участваха 116 ученици от 9, 10, 11 и 12 клас, 50 от които се класираха за общинския кръг. От двамата ученици, класирани от националната комисия за участие в националния кръг на олимпиадата по английски език в гр. Кърджали на 27.03.2010 г., единият се класира с висок резултат (седми резултат за страната), което даде възможност на гимназията да кандидатства за включване в програмата за работа с талантливи ученици по английски език през 2010/2011 година. Учениците от 9 Б клас събраха пари от благотворителен базар за сладкиши и закупиха за училището 3 речника за играта Скрабъл. Ученици от 10, 11 и 12 клас участваха в клуба Модел на ООН и се състезаваха в Гърция през есента на 2009 г.\nПрез 2009/2010 учебна година ай-активно участие в олимпиадата по физика взеха учениците от 11 и 12 клас, като за областния кръг се класираха 7 ученици.Учителите по физика участваха в традиционните коледна и юлска лектории във Физическия факултет на Софийския университет, организирани от Софийския клон на Съюза на Физиците в България и насочени към новостите в науката.\nПрез 2009/2010 учебна година на общинския кръг на олимпиадата по химия участваха 15 ученици от 9 клас . От 10 клас участваха 11 ученици и от тях двама се класираха за регионалния кръг . Изключителен успех постигна ученичката Румяня Григорова от 10 Г клас, която успешно премина регионален кръг и представи София-град в най-младата възрастова група до 12 клас на Националната олимпиада по химия и зае престижното 10 място в България.11 клас беше представен от 11 ученици на общинския кръг, а шестима от тях се класираха на регионалния кръг . Ученикът Димитър Иванов от 11 Ж клас премина регионалния кръг и се класира при невероятна конкуренция с НПМГ за Националната олимпиада. Там той защити престижа на училището и зае 23 масто. Така участниците ни в Националната олимпиада осигуриха отново участието ни в Националната програма „ С грижа за всеки ученик”. Фондация „Отворено общество” работи с ученици от 10 и 11 клас, които са с отлични познания по английски език и имат интерес към природните науки по проекта „Млади идеи за Европа”- алтернативни източници на енергия. На традиционните празници на химията в София-град, организирани от Дружеството на учителите по химия в София, 91. НЕГ с м участва с макет на периодичната система. Неговата оригиналност, научна издържаност и естетично изпълнение донесоха на създателите му от 10 клас първо място.\nПрез 2009/2010 учебна година представянето на учениците по биология на общинския кръг бе отлично – от явилите се 21 за областния кръг на олимпиадата по биология се класираха шест ученици. През месец октомври 2009 г. учениците се включиха в заключителните прояви на Екопарламента по проекта „Младежи с европейско мислене и действие”. През ноември 2009 г. учениците участваха в инициативата „Моят зелен град ”, организирана от Българското дружество за защита на птиците и компанията Coca Cola с активната подкрепа на Столичната община. Екоклубът организира акция за събиране на вторични отпадъци, като събраните средства ще бъдат изразходвани за озеленяване на училищния двор.\nПрез 2009/2010 учебна година учениците от 9 клас се срещнаха с председателя на общонародното сдружение „Мати Болгария” проф. Петър Константинов. На националното състезание на националния клуб „Родолюбие” през ноември 2009 г. бе награден ученикът от 12 А клас Георги Аврамов (с консултант г-жа Валентина Павлова) за отлично представяне с реферат на тема „Моето родословие”.\nПрез 2009/2010 учебна година наши ученици посетиха Националния военно-исторически музей в рамките на програмата „История на огнестрелното оръжие”, където десетокласниците имаха възможност да проведат и практически упражнения. Дванадесетокласниците от профилираното обучение по история и цивилизация участваха в урок на тема „Българските земи в древността” в Археологическия музей и посетиха изложба за средновековното българско наследство, организирана от Президентството.\nПрез 2009/2010 учебна година ученици участваха в кръгла маса на тема „Геополитиката и мястото на България на Балканския полуостров и в света” в Македонския институт. Заедно с преподавателя по география г-н Григор Димитров те посетиха географски обекти с туристическо и геополитическо значение.\nЧаст от обучението по музика през 2009/2010 учебна година беше посещението на ученици от 8-ми, 9-ти и 10-ти клас на балета „Лебедово езеро” от Пьотр Илич Чайковски и операта „Рейнско злато” от Рихард Вагнер. Продължава работата си вокалната формация на гимназията. Тя участва традиционно в церемонията по случай раздаването на дипломите на 12-ти клас в посолството на Германия.\nПрез 2009/2010 учебна година еветокласници взеха участие в европейско състезание за плакат на тема „Нарисувай ми своите права”., Беан Моати, Вера Минчева и Йорданка Вълчева се класираха на първо място за България.. Ученици от 10 Е и Д клас нарисуваха картини по повод 20 години от падането на Берлинската стена, които бяха подарени на Немското посолство. Проведен бе и търг на ученически картини с 10 Е клас. Деветокласници посетиха и разгледаха музейната колекция на БНБ, където изслушаха лекция за „пътя на парите” и сами секоха монети.\nПрез 2009/2010 учебна година на общинското първенство по волейбол отборът на младежите зае второ място, а на девойките –първо място. Отборът по баскетбол на девойките спечели първо място, а на младежите – второ. Футболният ни тим младежи донесе на гимназията първо място, а в турнира по шах младежите и девойките заеха второ място. На зоналното първенство по баскетбол девойките потвърдиха призовата си позиция, а по футбол младежите се класираха трети. В градското първенство по ски за купата на Витоша и Столичната община 91. НЕГ спечели второ място за юноши – индивидуално. Специално трябва да се отбележи турнирът по волейбол в Американския колеж, където при много оспорвана конкуренция отборът на младежите се класира на първо място.


Уникална зебра на точки стана звезда в интернет | Момичетата от града\n26 January 2020 20.09.2020 15:59\nБебе зебра на точки беше забелязано в Кения. Животното вече е превзело много сърца, а снимките на очарователното създание се превръщат в интернет вирус. Нещо повече – най-накрая можем да престанем да се измъчваме над вековния въпрос дали зебрите са черни с бели ивици или бели с черни ивици.\nРядката зебра е заснета в националния резерват "Масаи Мара" (Maasai Mara) в Кения, където фотографите Рахул Сачдев и Антъни Тира са уловили няколко кадъра с нея.\nПармейл Лимейн – специалист по дивата природа от сафари лагера Matira Bush, твърди, че в резервата за първи път забелязват зебра на точки. Вероятно тя има меланизъм – противоположното на албинизма. Той обаче сподели и някои тъжни новини: в африканските паркове подобни зебри през последните шест месеца не са оцелели.\nСпоред учените ивиците при зебрите се образуват, когато е потиснато производството на меланин, което означава, че животното най-вероятно е черно с бели ивици, а не обратното.\nИвиците на зебра обаче не са само за красота. Live Science твърди, че райетата помагат на животните да задържат прохладата в африканската жега, докато има и теории, според които ивиците помагат на зебрите да се скрият от потенциални хищници и им помагат да избегнат ухапване от мухи, за които е известно, че предават болести.\nКаквато и да е причината за раждането на това малко прелестно създание, ние се надяваме то да порасне, да остане здраво и да радва света с красотата си. Спомням си един филм, в който момченце питаше героя на Морган Фрийман защо кожата му е боядисана в черно, а Морган му отговори: „Може би защото Бог обича разнообразието“.


Самолетна екскурзия през октомври до Будапеща, Виена и Братислава - Оферта yP9lJSN — Deals.bg\nПериод: 01.10.2019 - 05.10.2019\nСамолетен и автобусен транспорт;\nРазгледайте аристократичните Виена, Будапеща и Братислава!\nПредложение от Дари Травел за екскурзия през октомври!\nПериод на екскурзията: 01.10. - 05.10.2019г. Отпътуване от летище София;\nВаучерът е валиден до 25.09.2019г.\n• Самолетен билет с АК Wizz Air София - Будапеща с включен ръчен багаж с размери 40х30х20 см. до 10 кг;\n• 3 нощувки със закуски в хотели 2/3* в районите на Будапеща - 1, Виена - 1, Братислава - 1;\n• Участие във всяка от игрите с награди по време на екскурзията;\n• Екскурзоводска програма на български;\n• Останалата сума от пакета се доплащате към туроператора при сключване на договора си или в срок по уговорка.\n• Трансфер летище – хотел в Будапеща, в размер на 20 евро на човек;\n• Период на екскурзията: 01.10. - 05.10.2019г. Отпътуване от летище София;\n• Ваучерът е валиден до 25.09.2019г.


Българин е сред 18-те най-търсени изнасилвачи и педофили в Европа - Истинските новини\nБългарин на име Пламен Иванов Митрев е сред 18-те най-търсени сексуални насилници в ЕС. Това съобщи Европол.\nМитрев е роден на 11 април 1958 г. В рамките на десетина дни през 1997 г. той е отвлякъл и изнасилил четири различни жени. Осъден е за всяко от тези престъпления на общо 14 години затвор. Присъдата е била потвърдена на последна инстанция през 2017 г. и оттогава той се укрива.\nЕвропол привлича внимание към Митрев и още седемнадесет насилници в рамките на нова своя инициватива срещу този тип престъпления. На всеки две минути в полицията в ЕС се съобщава за случай за изнасилване, тормоз или друг вид сексуално насилие. “Всеки може да стане жертва, макар жените и децата да страдат най-често”, отбелязват от институцията.\nВ инициативата участват властите на Белгия, България, Хърватия, Кипър, Дания, Франция, Германия, Италия, Латвия, Литва, Люксембург, Малта, Нидерландия, Полша, Румъния, Швеция и Великобритания. Снимки и информация за посочените от тях престъпници ще бъдат широко разпространени онлайн с надеждата те да бъдат открити.\nОт началото на проекта “Най-търсените престъпници на Европа” през 2016 г. 91 са били открити, благодарение на кампаниите на Европол. В поне 33 случаи това се е дължало на сигнали от граждани, подадени в сайта eumostwanted.eu.\nСреден рейтинг 3.7 / 5. Брой гласове: 3\n← Извънредно! Доктори от Пирогов: Лъжат ви, няма болест! Всичко е да се спаси кабинета\nНощните заведения в цялата страна затварят за 2 седмици →\nНапрежение на протестите – демонстранти чупиха кола с две деца в нея\nБомба! Само в истинските новини1Утре Борисов подава оставка!\n04.08.2020 Истинските Новини\t1\nЕНП отказа да даде думата на Радан Кънев! Ние подкрепяме Борисов!\n05.10.2020 Истинските Новини\t0


Първото Международно състезание за ученици\t„Карстът – последното бяло петно на планетата Земя”\tприключи успешно\nОт 4 до 9 август 2019 г. в град Тетевен и на територията на Брестнишката карстова геосистема успешно стартира новото международно състезание за ученици. В него се включиха 5 ученически отбора – 4 от България (Бургас, Добрич, Тетевен и Ябланица) и 1 от Латвия.\nПроведоха се планираните 3 състезателни кръга (за екипна работа) и допълнителните 3 състезателни прояви (за индивидуална изява). Оценяването на състезателите се извърши от международно жури, председателствано от д-р Зигрид Вогел (Германия).\nСлед крайното класиране златни медали и дипломи получи отборът на Бургас (НЕГ „Гьоте”), сребърни – на Добрич (ПМГ „Ив. Вазов”), а бронзови – на Латвия. По всеобщо мнение на участниците и гостите на състезанието, то премина при много висок ентусиазъм и предизвика силни положителни емоции.\nРезултатите от състезанието са оптимистични и доказват стратегическата значимост на тази оригинална иновативна образователна форма. Подробна информация за състезанието и богат илюстративен материал очаквайте на този сайт, който е в процес на актуализация.\nДостъпна информация с много снимки е качена и на сайта на община Тетевен.\nСпециално представяне на резултатите от състезанието, като и на мнения и отзиви от самите участници, ще бъде включено в програмата на пленарната сесия (29 септември 2019 г.) на Международната научно-практическа конференция „Защитени карстови територии – законодателство, туризъм, мониторинг” (http://prokarstterra.bas.bg/forum2019).\nПриключи участието в четвъртото издание на Международния конкурс „Карст под защита – дар за поколенията”. Получени са 204 конкурсни творби на 256 автори от 14 държави. Предстои тяхното оценяване от Международно жури. Окончателното класиране ще бъде известно след 30 юни 2019 г.\nЛауреатите в конкурсните категории ще бъдат поканени като специални гости на първото ученическо международно състезание „Карстът – последното „бяло петно” на планетата Земя” (4-9 август 2019 г., Тетевен). Пребиваването им на състезанието ще бъде осигурено от наградния фонд на конкурса.\nПоради нарастващия интерес към състезанието и краткото време за сформиране на отборите, срокът за предварителна заявка за участие се удължава до 31 май 2019 г. Формата за заявката трябва да се попълни и изпрати до тази дата на посочените адреси за контакт.\nКрайният срок за регистрация на участниците остава непроменен – 21 юни 2019 г. Регистрацията ще се извършва чрез попълване на Регистрационна форма, която ще бъде изпратена на участниците, подали предварителна заявка. Регистрационна такса няма да се заплаща – всички организационни разходи ще бъдат поети от организаторите, вкл. транспортът от София до Тетевен и обратно, както и по време на състезанието.\nУчастниците ще заплащат само нощувките и храната. Заплащанията ще се извършват на място. Предоставя се възможност за настанителна база да се ползва ученическия пансион на Националната професионална гимназия по горско стопанство и дървообработване „Сава Младенов” в Тетевен. При желание, участниците могат да ползват и хотелската база на града. За допълнителна информация вж. Настаняване\nМоля, не изчаквайте последните срокове за заявка и за регистрация.


My monkey yes: НОИ пусна единен номер за справки за граждани\nПотребителите вече могат да отправят своите запитвания към НОИ на единния телефонен номер 0700 14 802, съобщиха от Националния осигурителен институт.\nНеговото въвеждане позволява да се разшири достъпът на клиентите от цялата страна до Контактния център на НОИ като целта е подобряване на качеството и ефективността на тяхното обслужване. Всеки работен ден от 8.30 до 17.30 часа гражданите могат да получат консултация по действащото социално-осигурително законодателство по отношение на краткосрочните парични обезщетения, пенсиите, административните услуги и сроковете за подаване на документи.\nТелефонното обаждане на номер 0700 14 802 е на цената на един градски разговор за цялата страна. Обажданията от мобилни телефони се заплащат по тарифата на съответния мобилен оператор. До края на март ще бъде активен и досегашният номер 02/926 10 10.


2+2=? :: КРАЯТ НА ЗАПАДА СЕ ВИЖДА НАЙ-ЛЕСНО ОТ РУСИЯ\nВтори въпрос: Какво е бъдещето на Запада в обозрим период? Примерно: до края на този век?\nКогато ги помолите учтиво да отговорят, започват да мънкат, увъртат, шикалкавят, лъжат, мамят - и в края на краищата да се преструват, че не разбират какво ги питате? И гледат да отведат разговора към други теми, въпроси и проблеми. Само и само да не задълбават в тези двата.\nПонеже, за тяхно съжаление, днес благодарение на интернет все повече хора могат да достигнат до отговорите. И когато намерят тези отговори, вече е доста по-лесно да разкъсат паяжините на западната пропаганда - и да се види действителността такава, каквато е.\nКой е финансирал революцията от октомври 1917 г. в Русия? Не, тя не е „руска революция“, защото сред ръководителите, организаторите и извършителите й руснаците са пренебрежимо малцинство. Които руснаци са участвали в нея, е било насила, по принуда и под дулата на наганите. Желаещите могат да намерят доста информация по въпроса в „Гугъл“.\nЕстествено, сащофилите, западноблизачите и мазохистичните любители на брюкселския чиновнически идиотизъм грижливо ще избягнат да извършат това простичко действие - да кликнат с мишката в „Гугъл“ или в някоя друга търсачка. Защото то може да наруши крехкото им психическо равновесие.\nМоже да се окаже, че омразният им комунизъм е доведен на власт от същите сили, на които те сега се прекланят, лижат и ближат ботушите и задниците им, изпадат в пещерно-маймунско умиление при вида на педерас-парадите, водени от западни посланици с неустановен и неустановим пол, и, според безсмъртния израз на бай Ганьо, винаги са готови да целуват американския или брюкселски чиновнически орган „на едно място“, „на друго място“ и „на още по-друго място“.\nЗа тяхно съжаление, България, докато я има, е и ще бъде русофилска.\nБългарският народ не е заразен с психопатичната русофобия, която се опитват да му привнесат сащоблизачите, и е запазил чувството си за историческа благодарност към онази страна, която е проливала кръвта си, за да го освободи от 500-годишно робство - та, покрай другото, днешните олигофренични русофоби да могат да плюят по Русия на български, а не на турски. Впрочем, те биха предпочели, несъмнено, на турски. Русофобите винаги са обичали робството, камшика, преклонението пред поробителя - независимо дали този поробител ще е от Анадола или Алабама.\nТака, че на когото не му харесва русофилска България: хайде, друм!\nКуфар, летище, Анадола! Може и Мюнхен или Лондон - там разликата с Анадола става все по-малка...\nТака стигаме до втория въпрос, който нашенските почитатели, фенове, лизачи и близачи на Запада старателно заобикалят, премълчават, избягват и отбягват: какво е бъдещето на любимия им Запад?\nИ понеже на Запад, поради тоталното смъкване на културното ниво, иначе казано - поради всеобщото оглупяване, просто вече няма анализатори и изследователи на необходимата висота, ще дадем думата на руснак.\nКакто е известно отдавна, нивото на образованието в Русия, независимо от политическата система, винаги е било по-високо от образованието на Запад, което на всичко отгоре в хуманитарните дисциплини вече се е изродило до най-примитивна агитация и пропаганда на т. нар. „западни демократични ценности“ - тоест, на антихристиянството, педерастията, педофилията, инцестофилията, разрушаването на семейството, презрението и пренебрежението към патриотизма и Родината, двойните и тройни стандарти и все такива едни „ценности“.\nИ така, как от Русия се вижда краят на Запада - в статията на професор Сергей Лебедев...\nпроф., д. ф. н. Сергей Лебедев\nПреди няколко дни Норвежкото бюро за статистика съобщи, че най-разпространеното име сред мъжете в Осло е Мохамед.\nСъщото име е най-разпространено сред новородените от мъжки пол в Лондон.\nНай-разпространеното име сред новородените момчета в Париж е Али.\nВ Берлин - Хасан.\nИслямизацията набира стремително обороти в цяла Западна Европа.\nЗапочнала през 70-те години на ХХ-ти век, днес, само 40 години по-късно, тя придобива особено значение. Учудващо е само обстоятелството, че именно Норвегия се оказа на първо място по съотношение на имигрантите спрямо коренното население. Допреди време тази държава имаше репутацията на анти-имигрантска страна и се отнасяше строго с гастарбайтерите. Норвегия не искаше да се окаже смачкана от толерантните европейски имиграционни закони и нямаше особено желание да си дели нефто-газовите приходи с Европа. Именно затова и дълго време не влизаше в НАТО. За норвежците беше важен самият анти-имигрантски принцип: да не се пускат чужденци на своя територия. Даже бяха проведени референдуми за членство в ЕС, които отхвърлиха тази идея.\nНо, за голямо съжаление, Норвегия не успя да се опази от европейските миграционни процеси.\nКак са нещата в останалата част на Европа?\nВ едни страна има повече имигранти, в други - по-малко. Но, така или иначе, това е залезът на Европа. Когато такива мислители на ХІХ и ХХ вв. като славянофилите и Шпенглер разсъждаваха за залеза на Европа, техните изказвания се посрещаха с присмех: „Я вижте, Европа живее и процъфтява, въобще не мисли да изчезва“. Но тези философи въобще и не твърдят, че Европа някъде ще рухне или ще изчезне в небитието. Залезът на Европа - това е просто дълга и бавна деградация. Падането на Римската империя е продължило повече от нейния разцвет.\nВсички изследователи, независимост от тяхната религия и идеология, са съгласни, че Европа е отрязала своите християнски корени. Днес бабичката Европа е постхристиянски континент. Вярно, че има изключения - Ирландия, Полша, някои райони на Испания. Тези европейски „островчета“ остават католически, встрани от общоевропейските тенденции. Но в Европа цари постхристиянството. Колкото и да е тъжно това, но процесът е необратим. Разбира се, ако европейците изведнъж се стреснат, съвземат се и тръгнат към църквите, създавайки многодетни семейства, ситуацията може и да претърпи обрат - но този евентуален процес ще трае десетилетия. А през това време къде да отидат десетките милиони имигранти, които активно раждат и възпитават децата си не според европейските - а според своите си ценности?!\nПрез 60-те години на ХХ век имигрантите наистина работеха, трудеха се усилено - но сега гостите от ислямските страни пристигат само, за да живеят от социални помощи, а се трудят и работят само с репродуктивните си органи. Ярък израз на тази критична ситуация е неизброимото количество деца на имигранти в европейските столици. Ислямизацията - това е залезът на Европа, който свидетелства за необратимостта на упадъчния процес.\nКак е загивал Древният Рим?\nОтначало римските граждани престанали да служат в армията, а после и да работят. Римляните смятали, че работата е занимание за роби. На стража по римските граници стоели варварите, които били и войници, и работна сила. Това вече било залезът на Рим.\nДнес в Европа се наблюдава подобна картина - там преобладават хедонизмът (увлечението по развлечения, забавления и наслади), страстта към груби чувствени удоволствия. Европейците отдавна не служат в армията и говорят за „безконтактна война“, перчат се, че не се страхуват от близкия бой, но пазят кръвта си. Европейците опитват да превърнат своя упадък в добродетел, те не желаят да се сражават за своята Родина. След 1918 г. Франция не е спечелила нито една война! Тя е участвала във войни просто като неособено важен коалиционен член. Елитните части на френската армия - това е Чуждестранният легион. През първата половина на ХХ век във Франция все още служели сенегалските стрелци, които били наричани романтично „черната сила“ - force noir, имало и араби от Мароко. Сенегалците и мароканците били най-добрите френски войници. (Впрочем, зверствата на мароканците и масовите изнасилвания на италиански жени са описани от Алберто Моравия в „Чочарка“).\nНещо подобно може да се наблюдава и в Британия. И досега в английската армия служат непалските гурки, които участваха във Фолклендската война и Афганистан.\nТрябва да се споменат и САЩ.\nВ Щатите живеят десетки милиони южноамериканци, мнозина от тях служат в армията. Белите офицери са там, където трябва да се натискат копчета, а основните работяги на войната, които прочистват кишлаците в Афганистан и Ирак, са порториканци, мексиканци и техни събратя.\nВ наши дни се сбъдва шпенглеровският „Залез на Европа“.\nКраят на постхристиянския континент не е красива и героична гибел в страховити битки - а бавно разлагане на европейците. Европа навлиза в старчески маразъм и неизбежно угасване. Европейците загубиха способност да се борят, да воюват, да създават култура.\nВърху развалините на европейската цивилизация ще живеят пришълци. Да не забравяме, че в Римската империя поради спадането на раждаемостта и пораженията във войните са били поканени варвари в качеството им на гастарбайтери. В Римска Галия всеки десети жител бил варварин - а днес процентите на африканците и азиатците в Европа са значително повече.\nРазбира се, тази ситуация е много печална. Западната цивилизация, независимо от всичките й минуси, все пак е цивилизация. Не съм сигурен, че мюсюлманите или китайците са достойна алтернатива на европейците.\nГлавното за Русия сега е да се държи настрана, за да не загине заедно със съседната й част от Европа. Разбира се, много е тъжно това, което се случва с европейската цивилизация - но Русия трябва да мисли и за себе си.\nТагове: Русия, русофобия, Запад, имигранти, русофилия,\nДОСТОЕВСКИ ЗА ЛИБЕРАСТИЯТА\nЗа какво говорим на 5 септември 2014? БАРАК ОБАМА - ГЛАВЕН ПАТРИОТ НА РУСИЯ\n1. pesho - Американски генерал: При евент...\n2. анонимен - имате моите комплименти, господине !!\nПерфектен анализ !!\nБлагодаря и хубава вечер/ Юлия\n3. alchemist - Няма я, вече тази старата Европа.\nИ без да съм (скрит)русофил, ще кажа, че днес Европа е континентът на упадъка. Двете световни войни и двамата близнака - комунизъм и фашизъм - пръкнали се и избуяли на нейна територия, са все нейно творение.\n4. pravda - Правилни съждения придружени с ...\nПравилни съждения придружени с правилни изводи!\n5. lesovski - Към alchemist\nКомунизъм никога не е имало, дори и в СССР! Западът ненавижда Православието, нали преди 1917г. Русия е капиталистическа империя, мачкат я, но винаги е възкръсвала! Сега умират от злоба, че отново е във възход. Еврейството- банкерското задкулисие, тласка света към световна война, за да дойде тяхното тотално господство над цивилизоваността, която упорито от векове разлагат!\nКапитализмът е изчерпана система, макар че ще ми приведете баналните примери за производителност, вещи и тем подобни. Войните и капиталът са взаимно свързани!Русия макар, че не е социалистическа, поне е православна, а историческият процес е винаги движение по спиралата нагоре, макар и с крачки назад!\n6. анонимен - Лъжкинята и пажът и Фмир, пак се н...\nЛъжкинята и пажът и Фмир, пак се напомпаха като жаби със сламка. Ей, гнусна паплач, ей! Как търпи земята такива нищожества?!\n7. pando - Перфектен анализ\nНай-добрата дефиниция за западняка беше дадена във вестник "АТАКА" по време на агресията против Сърбия(бяха разрушени само цивилни обекти и инфраструктура,а "храбрите "натовци не се осмелиха да нападнат сръбски военни единици...), а именно:\n"Богат,стиснат и тъп".\nЗеленият брояч е блокиран....Браво на модератора.\n8. jelezov - Гласувах отрицателно, въпреки че ...\nГласувах отрицателно, въпреки че съм русофил, защото "русофилията" на г. Чолаков е реакционна идеология. Проповядването на подобна русофилия вреди на Русия повече от всяка форма на русофобия. Аргументация на тази ми оценка са двата цитата от постинга. Статията на проф. Лебедев също е съвсем елементарна. На читателите, които ще възроптаят срещу моето мнение, препоръчвам да прочетат нещичко от известния съветски и руски философ-дисидент А. Зиновиев. Например в саита pomnimvse.com.\n"Кой е финансирал революцията от октомври 1917 г. в Русия? Не, тя не е „руска революция“, защото сред ръководителите, организаторите и извършителите й руснаците са пренебрежимо малцинство. Които руснаци са участвали в нея, е било насила, по принуда и под дулата на наганите. Желаещите могат да намерят доста информация по въпроса в „Гугъл“."\n"Може да се окаже, че омразният им комунизъм е доведен на власт от същите сили, на които те сега се прекланят, лижат и ближат ботушите и задниците им,...\n9. lyubomircholakov - до 8. jelezov\nТрябва да се аргументирате. Иначе твърденията ви си остават просто недоказани твърдения.\nДруго: това, че статията на проф. Лебедев била "съвсем елементарна", означава ли, че нещата, изнесени в нея, не са верни? Задължително ли е нещо да е "сложно", за да бъде вярно?\n10. oranjevia - Кадафи беше казал-ние ще ги победим ...\nКадафи беше казал-ние ще ги победим /европейците/ чрез утробите не жените си,не е нужно да се бием.Доживяхме време родени на запад ислямисти да колят своите в името на Аллаха. Папа Урбан II се врътка в гроба като я гледа тази Европа.\n11. jelezov - Запомнил съм сентенцията, напи...\nЗапомнил съм сентенцията, написана от А. Зиновиев в началото на 90-те години на миналия век - изразяваща най-дълбоката същност на Студената война: „Целеха се в комунизма, улучиха Русия”. Случващото се в света и особено проблема „Украйна” говори, че Третата световна война (ТСВ) продължава, а падането на Берлинската стена и разпадането на СССР са били само победоносен за Запада край на поредната Кампания на войната, която наричаме студена, само защото не успя да стане термоядрена. Войната продължава все по-ожесточено, защото Противникът на Запада не само, че не е унищожен, но бързо възстановява мощта си. Гвоздеят на моя коментар е определението на същността на този Противник: това не е нито комунизмът, нито Россия сами по себе си, той е третото - тяхното вече неделимо единство. Това е трудно за разбиране, особено за разсъдъчното мислене, за което логическият закон за изключеното трето е непреодолимо препятствие пред разбирането на единството на тъждество и различие. Тази идея, един от изразителите на която в Русия бе А. Зиновиев, намира все повече поддръжници сред интелектуалците. Сред масите тя се проявява като ренесанс на любовта и уважението към личността на Сталин. В светлината на казаното до тук, смея да твърдя, че вашият опит да съчетаете искрената си русофилия със също така искрения си антикомунизъм (свидетелство за който са двата цитата в предишния ми коментар) са ОКСИМОРОН. Нито православието, нито която и да било религия, както и либерализма или национализма не са годни да обединят и сплотят човечеството в борбата срещу капитализма – заплашващ духовното и дори физическото му оцеляване. Обединител може да бъде само комунистическата идеология.


09/12 ~ Епистoларности\nЗаложници на лятото\nPosted on 11:36 ч. by Хриси\nСептември. Гората издишва насъбрана топлина. Заразена е с есен.\nКъпинови храсти бодат лепкавите ми пръсти, лакомо домогващи се до изкусителните плодчета. Драскотини, подпухнали следи от коприва и наситени слънчеви целувки по раменете. Лятото се вкопчва с отчаяние в мен, докато бърникам из глоговите клони и смущавам покоя на пеперудите.\nНад Струма върбите оплакват жълтолистните регати, докато пламтящите ни от диви пътеки стъпала нагазват в плиткото. Мокрите крачоли са част от пакостите на циганското лято. И онези ръбести камъчета по дъното. Всяко иска да бъде речен спомен от горския плен. Не е достатъчно да изчезнат зад зениците на обектива няколко омагьосани кадъра. Трябва да татуираш незаличимо толкова много неща. Като изровения от гуми и дъждове път, по който прахта се вкопчва в колата; 662-годишният храм, надвесен над изумрудените води на язовира. И лакомо погълнатите сандвичи в сянката на грубата каменна зидария. Малка врата, малък олтар, малки догорели свещи.\nТолкова близо до Бога. Сред олисели скали, иззад които надничат отрязъци блестяща вода. И туфи прегоряла трева – нескопосната прическа на внезапно събуден от сън. Над Пчелина се точи индийска нишка на патешко ято. Долу, до наситено зеленото на брега, две шарени точки потрепват в риболовен ритъм. А горе следобедния вятър се провира между черните фрески на двата дървени кръста. Хоризонтът, нажежен до бяло, стопява краищата на небесносиньото.\nУсмивката ми става космическа, когато изпод пръстите ми кремавата хартия постепенно открива кориците на „Чекмедже за единични неща”. Още един закъснял подарък, още едно сбъднато желание. Оранжевата фльонга пламти в унисон с трогателното чувство, което всеки момент ще прелее от ръба на очите ми. Но преди това Никон-ът фокуснически ще кадрира съхраненото щастие.\nБлизките до сърцето ти хора винаги те отгатват.\nА после късният следобед заподскача в ритъма на разходката, прекрачи горещи железопътни релси, изпръхтя покрай тежко пристъпващи крави и се уви около тояжката на забрадената краварка. Тя ни изгледа с онзи взор на дълго мълчалият, който иска да пусне бримката на думите след отдалечаващия се тропот на копита.\nДенят е напоен с мирис на сено, билки и разтопена омара. В Земенския пролом дебне скрито лудото циганско лято, опасно предизвикателно и изкушаващо.\nНямахме нищо против да станем заложници на такъв домакин.\nИ топлите ни длани смело се гмурнаха в зеленото.\nPosted in преживелици Edit | Read More\nТози вреден навик


Продукти - Продукти за индустрията - Лагери и аксесоари - Прецизни лагери SKF - SNFA - Технотрейд - SKF Дистрибутор\nПрецизни лагери SKF - SNFA\nПрецизни сачмени лагери с контактен ъгъл\nПрецизните едноредни сачмени лагери с контактен ъгъл се използват главно в металорежещите машини, т.е. съоръжения, при които се изисква висока или много висока точност на търкаляне при високи обороти. SKF прециизните едноредни лагери са неразглобяеми и тяхната вътрешна конструкция представлява последно достижение на конструкторските решения на шпинделните лагери за металорежещи машини. Тези лагери са с малък ъгъл на контакта и особено лек сепаратор от смола с много сачми в него. Само единия от лагерните пръстени е с ниска странична опора.\n- Коравина с много висока товароносимост;\n- Способност за работа при много високи обороти;\n- Ниско ниво на триене и спокойно търкаляне при работа;\nSKF прецизните едноредни сачмени лагери се произвеждат в три различни серии: сериите 719-,70- и 72- с контактен ъгъл от 15 градуса (суфикс CD) или ъгъл 25 градуса (суфикс ACD). Лагерите с по-голям контактен ъгъл се използват главно когато трябва да се обезпечи висока аксиална стегнатост и голям аксиален товар. Те се произвеждат като универсални лагери за монтаж по двойки. Напасвани са при производството им така, че след монтажа лице/лице, гръб/гръб или тандем да имат един предварителен натяг (суфикс GA). Прецизните лагери имат масивен лят сепаратор от фенолова смола, центриран по външния пръстен.\nПрецизни двуредни цилиндрично-ролкови лагери\nПрецизните двуредни цилиндрично-ролкови лагери са с неразглобяема конструкция с малка напречна височина. Това позволява използването на големи валове или шпиндели с големи диаметри. Те са подходящи за оборудване на шпиндели за металорежещи машини с големи натоварвания.\n- Възелът е с голяма коравина и висока радиална товароносимост;\n- Много висока точност на размерите и на търкаляне;\n- Способност за работа при високи обороти.\nДруго предимство е, че всички по-големи лагери имат пръстеновиден канал и три отвора за смазване по външния пръстен.\nSKF прецизните двуредни цилиндрично-ролкови лагери са на разположение с две конструкции: NN и NNU. Ролките на лагерите от NN конструкцията се водят от реборди на вътрешния пръстен, а тези от серията NNU – между реборди на външния пръстен. Произвеждат се както с цилиндричен, така и с конусен отвор (конусност 1:12). Лагерите от серията NN30 обикновено са с конусен отвор. Когато се използват лагери с конусен отвор е възможно много точно да се достигне зададената вътрешна хлабина или предварителен натяг.\nСпоред лагерните серии и размери включват:\n- масивен месингов сепаратор с остри върхове и държачи;\n- полиамиден сепаратор с водене на две ролки едновременно.


Мини оранжерия за марихуана разкриха във Варна\n15 Февр. 2011, 10:48\nНа връх деня на влюбените полицията във Варна разкри оранжерия за производство на марихуана\nЦенната наркосуровина е  отглеждана в апартамент в самия  център на морската столица. Помещенията са били оборудвани с високотехнологична апаратура. Намерени са били растения в различен вегетативен стадий - от току-що поникнали, до такива във фаза на цъфтеж. За отглеждането им била създадена и оптимална среда за развитие. При акцията е задържан един човек, като предстои повдигане на обвинение и преценка на мярката за неотклонение./БЛИЦ


ГЛЕДАЙ ОНЛАЙН: Бешикташ - Галатасарай (Суперлига) от 18:30 събота | Globet.PRO\nГЛЕДАЙ ОНЛАЙН: Бешикташ - Галатасарай (Суперлига) от 18:30 събота\nДва турски гранда се изправят един срещу друг в четиринадесетия кръг на турската Суперлига.\nДербито ще се състой на стадион Водафон Парк в Истанбул в събота на 2 декември от 18:30 часа.\nНастоящия шампион на Турция, Бешикташ се намира на 4-то място с 23 точки. Черните орли ще имат трудната задача да защитават титлата си, но сега има четири тима, които ще се борят за трофея. Отбора играе сигурно пред собствена публика, като няма поражение до този момент и също така треньора ще може да разчита на най-добрите си играчи. Галатасарай са лидер в класирането с 29 точки и са основния конкурент и отбора в най-добра спортна форма. Лъвовете не са с най-добра статистика в гостуванията си, но в сблъсъци като този изхода е винаги трудно предвидим.\nБешикташ има домакинско предимство, а Галатасарай са в по-добра форма, така че ни очаква интересен двубой с неизвестен изход.


"Шоуто на Слави" приключва това лято – Новини Разград\n„Шоуто на Слави“ приключва това лято\nДнес Слави Трифонов обяви, че краят на „Шоуто на Слави“ ще настъпи на 31 юли. На същата дата изтича и договорът на „Седем-осми“ с bTV.\n“Аз реших да не подновяваме договора си. Не си мислете, че имаме партньори с bTV – не. Това е мое, осъзнато решение. За мен това е приключение, което продължава за мен, благодарение на моите колеги, благодарение на bTV, но най-вече благодарение на вас”, сподели Слави, като добави, че “На 31 юли т.г. това приключение ще свърши, т.е. “Шоуто на Слави” ще спре да съществува.”.\n“От много време аз и моите колеги не се чувстваме част от медийната среда. Просто не се чувстваме на място. Погледнете всичко около вас – как е организирано, как работи. По-скоро си кажете – вие чувствате ли се на място”, добави още Трифонов.\nПървото издание на шоуто бе излъчено на 27 ноември 2000 г. в ефира на първата частна национална телевизия в България.\nВодещият обяви, че всички подаръци от гостите, включително и автомобила, превозващ ги до студиото могат да бъдат спечелени след регистрация на https://final.slavishow.com/\nПредишна Предишна публикация: Защо да ядем повече орехи?


Hoftel-Föhr Hotel Garni - НАЙ-НИСКИ ЦЕНИ от agoda.com\nВиж всички 10 места за настаняване в Alkersum.\nNieblumweg 26, Alkersum, Alkersum, Германия, 25938 - Покажи на картата\nАко това, което търсите е хотел с добро местоположение в Ниблум, не се колебайте, а изберете Hoftel-Föhr Hotel Garni. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Hoftel-Föhr Hotel Garni отличното обслужване и достъпните съоръжения допринасят за Вашия незабравим престой. Този хотел предлага множество удобства, за да задоволи и най-изискания вкус.\nКато допълнение всяка хотелска стая предлага широка гама от удобства. Много от стаите са с отопление, бюро, балкон/тераса, големи легла с дължина над 2 метра, душ, за да удовлетворят и най-изискания вкус. Хотелът разполага с голямо разнообразие от развлекателни съоръжения като голф игрище (в радиус от 3 км), масаж, детска площадка, градина. Открийте интригуващата комбинация от професионално обслужване и широка гама удобства в Hoftel-Föhr Hotel Garni.\nВсички типове туристи (123) Двойка (64) Самостоятелно пътуващ (6) Семейство с малки деца (39) Семейство с големи деца (6) Група (8)


Оптимистични новини от Италия за коронавируса, но като...\n06.04.2020 06:20 8563\nМежду 1 274 000 и 1 276 200 души в глобален мащаб са се разболели от коронавирус (COVID-19), съгласно обобщени данни. От тях за оздравели се считат между 260 200 и 262 300 души, смъртните случаи са между 69 444 и 69 533.\nИталия отчете най-ниска смъртност от COVID-19 от 19 март насам, което доведе общия брой на смъртните случаи на Апенините до 15 877. Той остава най-високият в света за една държава.\n525 са официалните жертви на COVID-19, отчетени от службата за гражданска защита. "Това е добра новина, но не бива да сваляме гарда", каза ръководителят на службата за гражданска защита Анджело Борели, предаде БГНЕС.\nОбщият брой на заразените до момента, включително възстановяванията и смъртните случаи, достигна 128 948, което е 3,5 на сто повече от вчерашния ден. Новите случаи са 4316, а в критично състояние са 3977. За оздравели се считат 21 815.\nВ Испания нещата вече са по-зле, отколкото в Италия, що се отнася до броя на заразените. Те са 131 646 съгласно данните на университета "Джонс Хопкинс" т.е. около 5500 нови за денонощието. Новите смъртни случаи са около 660, което прави общо 12 641. За оздравели се считат над 38 000 души, в критично състояние са 6860 души.\nВ Германия официално срещналите се с болестта вече са 100 123. Смъртните случаи според "Джонс Хопкинс" са 1584 т.е. 138 нови. За оздравели се считат между 28 700 и 36 270 души, в критично състояние са малко под 2500 души.\n"По-добре да умрем от коронавируса, отколкото за гладуваме непрекъснато" - с този мотив по-голямата част от населението на Ангола насто...\nВъв Франция официално потвърдените случаи са между 92 800 и 93 800. Новите случаи за 24 часа малко над 7400! Починалите вече са над 8000, като наближават. Общият брой включва 5889 пациенти, починали в болница, и 2189 души в домове за стари хора и други медицински заведения. Данните на здравното министерство във Франция сочат, че 357 души са починали от COVID-19 в болници, в сравнение с 441 през предходните 24 часа. Франция вчера отчете 357 смъртни случаи от коронавирус в болници за последните 24 часа, което е по-ниско от предходните два дни. В критично състояние обаче са почти 7000 души.\nВъв Великобритания голямата новина е, че премиерът на страната Борис Джонсън влезе в болница. На този фон потвърдените случаи на COVID-19 на Острова са между 47 800 и 48 400 – долната граница е на британските здравни служби, горната е по данните на "Джонс Хопкинс". Смъртните случаи са между 4 934 и 4 943, т.е. 621 за денонощие. За оздравели се считат 229 според "Джонс Хопкинс", но тази част от статистиката реално не се обновява от много време.\nТурция продължава да не успява да овладее болестта – 3 135 нови случая и общият брой вече е 27 069. За последното денонощие са починали 73 души т.е. общо стават 574. 1 042 се считат за оздравели, в критично състояние са 1 381.\nВ Румъния случаите вече са 3864, т.е. 251 нови за денонощието. Смъртните случаи се увеличиха с 5 и вече са 151. За оздравели се считат 374, 119 са в критично състояние.\nВ Гърция случаите са 1735, т.е. 62 нови за денонощието. Смъртните случаи са 73 според "Джонс Хопкинс". За оздравели се считат 78.\nВ Сърбия случаите 1908, т.е. отдавна над тези в Гърция и 284 за денонощието. Смъртните случаи станаха 51, т.е. 7 нови за денонощие, статистика за оздравели още няма. В Хърватия болните станаха повече от 1182 - 1011 т.е. 56 нови, смъртните случаи са 15 т.е. 3 нови, оздравелите са 125. 26 от заразените са деца под 10 години, 33 са заразените между 10 и 20 години, 143 са болните над 70 години, според Хърватския институт за обществено здраве. В Северна Македония потвърдено болните са вече 555, т.е. 72 нови случая, 18 са смъртнитe, а 23 са оздравели. В Албания болните са 361, т.е. 28 нови случая, при 20 смъртни т.е. 1 нов случай, и 104 оздравели.\nВ САЩ случаите не спират да се трупат – между 335 500 и 337 310, като горната граница е по изчисления на "Джонс Хопкинс" т.е. пак между 24 300 и 26 000 нови за 24 часа. Смъртните са между 9 585 и 9 643, т.е. над 1200 нови. За оздравели се считат между 12 900 и 17 530 души, в критично състояние са поне 5700 души.\nАмериканската администрация обмисля възможността да спре вътрешния въздушен трафик в районите, най-тежко засегнати от пандемията от новия коронавирус. Това обяви на брифинг в Белия дом американският президент Доналд Тръмп, който определи решението за много трудно.\n"Можем да придобием имунитет срещу вируса или чрез ваксина, която още няма или като срещнем заразата и изградим групов имунитет. Не се ...\nВ Китай за три дни има само 165 нови случая според "Джонс Хопкинс", с което потвърдените случаи са 82 602. От тях обаче 77 216 вече са здрави, смъртните случаи са 3 333, а под 300 са в критично състояние.\nВ Русия потвърдените случаи са вече 5389, т.е. 658 нови за 24 часа. Има 2 нови смъртни случая, т.е. 45 общо. За оздравели се считат 355 души.\nВ Южна Корея за три дни има 175 нови случая, с което те вече общо са 10 237 съгласно „Джонс Хопкинс”. Има 186 смъртни случая, т.е. 3 нови за 24 часа. Оздравелите обаче са 6 598 т.е. близо 65% от активните случаи.\nВ Иран случаите са 58 226 т.е. 2483 нови, от които оздравели са 19 736 според "Джонс Хопкинс", но има данни и за 22 000 оздравели, а смъртните са 3603 т.е. 151 нови.\nОще: "Твърдение от Русия: Борис Джонсън ще бъде поставен на кислороден апарат"\nЕтикети: статистика коронавирус китайски вирус коронавирус\nСлави Трифонов към ПИК, Нова телевизия и БНТ:... 21385\nАко напръскате вашето МУШКАТО с това, то ще... 20736\nПолина Паунова отговори на Тома Биков за разследването... 14343\nНечистите сметки на Ердоган... 7879\nБиков: Свободна Европа ще разследва сагата... 5155\nПожар остави хиляди без ток в София... 1352\nТри сценария за развитието на българската... 681\nБойко Рашков: Обмислям да съдя ГЕРБ... 674\nТрагедия: 99 души са изчезнали в срутената... 650


Започна кампанията по прием за следващата учебна година в частното образование - Danybon.com\nМиналата година ранни изпити направи едно от най-желаните частни училища, а сега ранен прием обяви най-новото\nЗа втора поредна година забелязвам интересна тенденция – малко след 15 септември започва приемът за следващата учебна година в частното образование. Кампаниите са насочени към най-малките – 5-6-годишните за предучилищен или 1 клас.\nМиналата година първи стартираха приема си от ЧУ „Питагор“/ПЧМГ. Изпитите бяха от 5 октомври.\nВ началото на октомври ЧОУ „Св. София“ обяви информационната си кампания, но запази изпитите си за януари и февруари, когато по традиция ги провежда, а не ги измести по-рано.\nРанното провеждане на изпитите миналата година на „Питагор“ определено наложи родители да се подготвят със стратегии за действие, ако искаха децата им да се явят на изпити и в „Св. София“, и в „Питагор“.\nЗа мен беше интересно как ще подходят точно тези семейства, които биха искали да кандидатстват и в двете училища. По-запозната съм с позициите на тези, които се целят в „Св. София“ като първо желание. Имаше преди всичко два подхода – или са се отказали от кандидатстване в „Питагор“, или са кандидатствали, но ако са приети, са предпочели да загубят мястото си. Така се отвори ниша да се търси резервен вариант за подобен тип училище, ако случайно не са приети в „Св. София“. Харесвани в такива случаи са „Izzi Science for Kids“, „ЕСПА“, „Св. Климент Охридски“, „Томас Едисон“, „Българско школо“ и др. Разбира се, това е стратегия за семействата, които се целят в „Св. София“. Тези, които твърдо са се насочили към „Питагор“, едва ли са имали тези дилеми заради по-ранните дати за изпита там.\nПроверка в сайта на „Питагор“ показва, че тази година все още не са обявили прием за следващата учебна година.\nПървенци по старт на приема за учебната 2022/23 година сега са от новото частно училище – „Дени Дидро“.\nМои разговори през лятото с родители, които си бяха харесали за кандидатстване това училище, показват, че им допадат също и училища като „Българско школо“ (но прогресивните паралелки) и „Св. Георги“. Т.е. не се целят в „Св. София“ или „Питагор“, а фокусът им е в по-друга посока какво училище търсят за децата си.\nРанният прием има своите плюсове – спестява най-вече притеснения на родителите къде ще учат децата им. Кандидатстването за предучилищен или за 1 клас за желаните частни училища е също толкова емоционално, колкото и при изпитите в следващите степени – след 7 клас и за университет. Възможност да се запази място в дадено училище води до известно спокойствие. Това ще бъде пак временно, защото тенденцията е изпитите да се провеждат все по-рано и датите да се изместват. Преди се правеха след март. Сега често са януари-февруари, а вече има редица случаи, когато са и по-рано. Разбира се, не всички частни училища са с изпити, а има и само с подаване на документи или след събеседване с родителите. Това е така до момента, в който училището започне да има твърде много желаещи и се налага да се направи подбор.\nКурсове по програмиране за деца и ученици в Академия "Никола Тесла"